stanford-oval/wikipedia huggingface dataset:
הגת בארץ ישראל
שלבי יצור היין והשימוש בגת > תסיסה

תהליך הסחיטה להפקת התירוש נעשה תחילה בגתות קטנות והתירוש הותסס בבור איגום קטן או בכלי אחסון. מאוחר מכך, בסביבות האלף השני לפסה"נ הועתקה התסיסה מבור האיגום או כלי האחסון, לתסיסה בתא דריכה/ תסיסה ותהליך התסיסה הועבר לשלב מאוחר יותר בסדר הפעולות. פעולה שעל פי רוב הדעות נועדה להרחיק לכלוך ומוצקים מהתירוש טרם התססתו הייתה פעולת הסינון והצללת התירוש. כדי לקבל תירוש צלול שיקעו את השיירים המרחפים באמצעות הוספת חוואר מפורר (סידן פחמתי) או גיר כתוש. כדי שהשמרים יפעלו ביעילות מרבית, היה עליהם להיות פרודים זה מזה. הוספת החוואר והחרסית הנלוות לו גרמה להיווצרות גושי שמרים שנפרדו מהתירוש, הפסיקו את פעילותם, ושקעו. לכן הגיוני שחומר זה הוסף רק לאחר התססת התירוש, היא נעשתה רק במידה ובקשו להכין דבש ענבים צלול או תירוש צלול. בתהליך התסיסה, לא כל השמרים שעל הזגים השתחררו לתירוש. לכן, כדי לעודד תסיסה מלאה ומהירה היה צורך להבטיח ריכוז שמרים מרבי על ידי השארת הזגים בתוך התירוש. סינון התירוש והזרמתו לתסיסה בבור האיגום גרמו לתסיסה איטית לתסיסה היו שלושה שלבים: הראשון, "שלב השהייה" התחיל בחשיפת השמרים לתירוש עתיר הסוכר וכך להאיץ את התרבותם. שלב זה נמשך מספר שעות עד מספר ימים. בשלב השני גבר קצב רביית השמרים, ריכוזם עלה במהירות וכמו כן הפיכת הסוכר לדו- תחמוצת הפחמן וייצור החום. עם גמר מלאי החמצן המומס, התחילה התסיסה הכוהלית שתוצריה הם פחמן דו-חמצני, הכוהל, וחום התסיסה. התרבות השמרים פסקה לחלוטין עוד לפני שהגיעה התסיסה לשיאה. התסיסה הגיעה לשיאה, ובשל עליית חום מעל ל-28- 32 מעלות צלזיוס, וכן בשל ריכוז כוהל גבוה, מתו השמרים. שלב זה נמשך בין יומיים לשלשה ימים. השלב השלישי בתסיסה הוא "שלב הדעיכה" שבמהלכו קצב התסיסה, יצירת החום ועליית ריכוז הכוהל פוחתים בהתמדה ותמותת השמרים גוברת. זהו שלב שבו התסיסה מתרחשת באטיות.
משדעכה התסיסה הראשונית, נוקז היין מתא הדריכה/ תסיסה אל בור האיגום דרך בור השיקוע, או בור הסינון, תוך הפרדת שיירים מרחפים מן היין. מבור האיגום, הועבר היין לכדי חרס שאוחסנו ביקב, שם המשיכה התסיסה המשנית או האטית, והיינות עברו תהליך שיפור ועידון על ידי סינון והצללה עד שתהליך הייצור הושלם.
ממצא של מרתפי יין ומערכת גתות מגבעון, שתוארכו למאה ה-7 לפסה"נ סייע לשחזר את תהליך העבודה שנהג באותו הזמן: דריכת הענבים, שהתבצעה בגתות חצובות בסלע בצורת בריכה שקרקעיתה משופעת, נעשתה ברגליים והשתתפו בה שני אנשים או יותר. מן הגת זרמו הענבים, הזגים השדרות והחרצנים אל אגני ביניים הקוראים בשם "בורי איגום", שם, נפרדו החומרים המוצקים מן הנוזל. הנוזל סונן ונוצק לתוך מכלים ובהם הוא תסס, לאחר התסיסה סונן המשקה והועבר לקנקנים גדולים שתכולתם כ 36 ליטר, לשם אחסון במרתפים, בורות מעוגלים היו חצובים בסלע- כשהם ערוכים בשורות מסביב לקיר. בדרך כלל הוצבו הקנקנים בשתי קומות ומכיוון שהבורות לא היו עמוקים קל היה למלאם ולרוקנם. קוטר מרתף היין, שצורתו פעמונית, היה כ-2 מ' ורוחב פתחו כ 65 ס"מ. באתר בגבעון נחשפו 63 מרתפים כאלה. בחלקם נמצאו לוחות אבן שנועדו לחסימת הפתח. כשהיה הפתח חסום, נשמרה במרתפים טמפרטורה יציבה וקרירה של 18 מעלות צלזיוס. עדויות נוספות לגתות מאותה התקופה, מצויות גם באשקלון, נחשפו כלים לאחסון יין ואף חנויות לממכר מזון ויין. סמוך לגתות נתגלתה קבוצה גדולה של כדורי טין מנוקבים שייתכן ושימשו לפקיקת הקנקנים. הנקבים, נועדו לשחרר את הגזים הנוצרים בעת התסיסה. כמו כן נמצא במקום אוסטרקון כתוב בכתב פיניקי ובו נזכר יין אדום ומצוינות כמויות של שכר. בעת תסיסת התירוש, נהגו האנשים להשאיר את זגי הענבים בכלים, זאת משום היותם בעלי שמרים אשר הביאו לתסיסת הנוזל.
לקריאה נוספת

ע' הדס, הגפן והיין בארכאולוגיה של ארץ ישראל, 2007
יוסי שפנייר, הגפן בארץ ישראל בתקופות הקדומות, מכון ארץ חפץ, אורות ישראל, מכללה אקדמית לחינוך, 2002
מיכל דייגי- מנדלס, הילולי הגפן והילולות השכר: יין ובירה בימי קדם, מוזיאון ישראל, ירושלים, 1999
רפאל פרנקל, תולדות עיבוד יין ושמן בגליל בתקופות המקרא והתלמוד, חלק ב', חיבור לשם קבלת התואר "דוקטור לפילוסופיה" מאת רפאל פרנקל הוגש לסנאט של אוניברסיטת תל- אביב, ניסן (תשמ"ד)
נמרוד גצוב וקרן קובלו-פארן, "הגת התענכית - עדות לתעשיית יין בתקופת הברונזה התיכונה בעמק יזרעאל", ארץ ישראל - ספר אמנון בן תור, כרך ל, הוצאת החברה לחקירת ארץ ישראל ועתיקותיה, עמ' 145–155
Frankel, R, Wine and Oil Production in Antiquity in Israel and Other Mediterranean countries, Sheffield Academic Press, 1999
P.E. McGovern, Ancient wine: The search for the origins of viniculture, Princeton University Press, Princeton and Oxford, 2003
C. Walsh & J.R. Zorn, "New insights from old wine presses", Palestine Exploration Quarterly 130 (1998). p 161-154
הערות שוליים

↑  יוסי שפיינר, תפוצת גידול הגפן בארץ ישראל בתקופות קדומות על פי מקורות יהודיים ועל פי ממצאי התרבות החומרית, על אתר ח'-ט', אב תשס"א, 2001
↑  יוסי שפנייר, גידול הגפן בתקופות קדומות  בין הר למדבר, א' זלקין (עורך), מים מדליו, 14 (תשס"ג), עמ' 225-209
↑  stager 1996: 62-65
↑  הילולי הגפן והילולות השכר, יין ובירה בימי קדם, עמודים 22-23
↑  פרנקל, רפאל, תולדות עיבוד יין ושמן בגליל בתקופת המקרא והתלמוד: חלק ב', חיבור לשם קבלת התואר "דוקטור לפילוסופיה" מאת רפאל פרנקל, הוגש לסנאט של אוניברסיטת תל- אביב, ניסן (תשמ"ד), לוח 28
↑  י' רול וא' איילון, אפולוניה ודרום השרון, דגם של עיר חוף והעורף היישובי שלה, תל אביב 1989, עמ' 200-204
↑  1983-1981, תל אביב 1986
↑  ז' ייבין, ז' פינקלשטיין, "חורבת קסטרא 1997-1993" חדשות ארכאולוגיות 109 (תשנ"ט) עמ' 38-32
↑  י' עולמי, סקר ארכאולוגי של ישראל- מפת דליה, ירושלים תשמ"א.
↑  ר' זאבי, גתות יין מתקופת הברזל סביב תל קסילה, ישראל- עם וארץ ז-ח, תל אביב תשנ"ד, עמ' 53-66
↑  כתובות ארכאולוגיות מתקופת המקרא : לוח גזר
↑  ד' עמית, חידושים בחקר מרד בר כוכבא
↑  פרנקל, תולדות עיבוד יין, עמ' 212
↑  ד' עיטם "סקר מתקנים חקלאיים-העמקים המזרחיים וספר המדבר" בתוך א' זרטל, סקר הר מנשה ב'- העמקים המזרחיים וספר המדבר, תל אביב תשנ"ו, עמ'697-696
↑  חדשות ארכאולוגיות, קא-קב (תשנ"ד), עמ' 87-86.
↑  י' מגן וי' פינקלשטיין, סקר ארכאולוגי בארץ בנימין, ירושלים תשנ"ג עמ' 17.
↑  במדבר יג,טז-כג
↑  ישעיהו ה, א-ב
↑  יוסי שפיינר, הגפן בארץ ישראל בתקופות קדומות, מקורות, ממצאים ותיאורי נוסעים
↑  J.B Pritchard, the wine industry in Gibeon
↑  ש' דר וז' ספראי (עורכים) מחקרי שומרון, תל אביב תשמ"ו, עמ'29–31 (להלן דר חורבת ג'מעין)
↑  קדמוניות, עמודים 61–71 (תשמ"ד)
↑  C. Walsh & J.R Zorn, New Insights From Old Wine Presses, Palestine Exploration Quarterly 130 (1998) p154-161
גת במוזיאון ימי התנ"ך בעין כרם
גת ביזנטית בגן הגתות שבראשון לציון. המשטח המרוחק הוא משטח דריכה מרוצף פסיפס, במרכזו אבן עגולה בה הותקן מכבש בורג; באמצע משמאל בור הסינון והשיקוע ומימין לו בור האיגום
גת תיירותית פעילה בקצרין העתיקה
גת ענק חצובה בחווה החקלאית בחורבת דיר סמען שבשומרון
הדיוויזיה ה-236 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  4 בינואר 1917 – 12 בינואר 1919 (שנתיים)
 מלחמות:  מלחמת העולם הראשונה
 פיקוד
 מפקדים
הדיוויזיה ה-236 (בגרמנית: 236. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-4 בינואר 1917, ולמפקדה מונה גאורג מיהרי. במהלך שנת 1917 היא השתתפה בקרב אראס ובקרב איפר השלישי, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-12 בינואר 1919 פורקה הדיוויזיה.
מפקדים

אוברסט אדוארד קרויטר (2 בינואר 1917 – 3 בינואר 1917)
גנרל-מיור גאורג מיהרי (4 בינואר 1917 – 12 בינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

↑  היה מופקד על הקמת הדיוויזיה
הורסט בוכהולץ

| --- | --- |

 לידה:  4 בדצמבר 1933 ברלין, גרמניה הנאצית 
 פטירה:  3 במרץ 2003 (בגיל 69) ברלין, הרפובליקה הפדרלית של גרמניה 
 מקום קבורה:  בית הקברות הירשטראסה 
 שם לידה:  Horst Werner Buchholz 
 מדינה:  גרמניה 
 תקופת הפעילות:  1952–2002 (כ־50 שנה) 
 בן או בת זוג:  מרים ברו (1958–2003) 
 צאצאים:  כריסטופר בוכהולץ 
 פרסים והוקרה:  פרס הקולנוע הגרמני 
 פרופיל ב-IMDb
 חתימה:   
 
הורסט בוכהולץ ולסלי קארון בסרט "פאני" (1961), עטיפת "עולם הקולנוע"
הורסְט ורנר בוכהולץ (בגרמנית: Horst Werner Buchholz‏; 4 בדצמבר 1933 – 3 במרץ 2003) היה שחקן קולנוע וטלוויזיה גרמני.
ביוגרפיה וקריירה

הוא נולד בברלין לאם ממוצא דני שנישאה בשנית ב-1938 לסנדלר הוגו בוכהולץ. במלחמת העולם השנייה פונה לשלזיה ואחר כך לצ'כוסלובקיה. הוא חזר לברלין המזרחית ובגיל צעיר עבר לברלין המערבית והחל להופיע בתפקידים קטנים בתיאטרון ובתפקידי דיבוב לסרטים.
משנת 1952 החל להופיע בסרטים גרמניים ועד מהרה התפרסם בגרמניה וכונה שם "ג'יימס דין הגרמני". הוא הופיע בשני סרטים עם רומי שניידר, שאיתה ניהל מערכת יחסים קצרה.
ב-1958 הופיע בסרט "התחייה" (Auferstehung) לפי ספרו של טולסטוי, ביחד עם אשתו, השחקנית הצרפתייה מרים ברו.
הוא שאף לפרוץ את המסגרת של שחקן גרמני. הזדמנות כזאת נקרתה בדרכו ב-1959 כאשר כיכב בתפקיד ראשי בסרט "עד ראייה" (Tiger Bay), לצדם של היילי מילס ואביה, השחקן ג'ון מילס. הצלחת הסרט הקנתה לו תפקידים ראשיים במספר סרטים שהעלו אותו לדרג כוכב-על באירופה ובארצות הברית, בהם "שבעת המופלאים" (1960) בתפקיד צ'יקו - צעיר המופלאים, "אחת, שתיים, שלוש" (1961), לצדו של ג'יימס קאגני ובבימויו של בילי ווילדר, "פאני" (1961), לפי הטרילוגיה של מרסל פניול, לצדם של לסלי קארון ומוריס שבלייה, "תשע שעות לראמה" (1963), בתפקיד הראשי של המתנקש בגנדי.
בשנות ה-70 חלה ירידה בפופולריות שלו. הוא הופיע בסרטים חשובים פחות, והתרכז בתפקידים בטלוויזיה. ב-1983 הופיע בסרטו של מנחם גולן סהרה, לצדה של ברוק שילדס. ב-1988 הופיע בתפקיד ראשי בסרטו של אלכסנדר רמתי והכינורות חדלו לנגן. ב-1997 הופיע בתפקיד קטן של רופא נאצי בסרטו של רוברטו בניני "החיים יפים".
חיים אישיים

אף שלא נהג לשתף הרבה מחייו הפרטיים, בראיון משנת 2000 עבור המגזין הגרמני "Bunte" יצא מהארון וסיפר כי הוא ביסקסואל. בראיון אמר, "כן, אני אוהב גברים. בסופו של דבר, אני ביסקסואל. ...תמיד נהגתי לחיות את חיי בדרך בה רציתי". הוא הסביר כי לו ולאשתו מזה 42 שנה היה הסדר מתמשך לפיו מרכז חייה היה בפריז ואילו מרכז חייו היה בברלין, העיר אותה אהב. בנו, כריסטופר בוכהולץ, שחקן אף הוא, שהפיק בשנת 2005 סרט דוקומנטרי אודות הורסט בוכהולץ בשם "אבא שלי", הודה באופן פומבי בנטייתו המינית של אביו.
הוא נפטר באופן פתאומי בגיל 69 מדלקת ריאות בה לקה לאחר שעבר ניתוח לתיקון שבר בצוואר הירך. הוא נקבר בברלין, בבית הקברות הרשטראסה (Friedhof Heerstraße).
הילמן גאזל

| --- | --- |

 מאפיינים כלליים
 יצרן:  קרייזלר אוסטרליה 
 שנות ייצור:  1966-1967
 הרכבה:  אוסטרליה אוסטרליה
 מודל קודם:  Singer Gazelle
 מודל אחריו:  הילמן האנטר
 חברת אם:  (Hillman (Rootes Group
 מרכב:  4 דלתות
 אורך:  4,178 מ"מ
 רוחב:  1,595 מ"מ
 גובה:  1,413 מ"מ
 משקל:  1,021 ק"ג - לגרסה הידנית, 1,050 ק"ג לגרסה האוטומטית
 בסיס גלגלים:  2,438 מ"מ
 מפרט טכני
 מנוע:  4 צילינדרים, 1,724 סמ"ק המפיק 63.5 כ"ס ו- 85 כ"ס, (מנוע הנעה אחורית)
 הילוכים:  תמסורת ידנית - 4 מהירויות, תמסורת אוטומטית - 3 מהירויות (בורג-וורנר)
 מהירות מרבית:  153 קמ"ש לדגם גיר ידני, 150 קמ"ש לדגם גיר אוטומטי
 צריכת דלק:  8.7 ק"מ ל- ליטר לדגם גיר ידני, 7.9 ק"מ ל- ליטר לדגם גיר אוטומט
 קשר:  Hillman Minx
 
הילמן גאזל  (אנגלית: Hillman Gazelle) היא מכונית משפחתית אשר יוצרה על ידי יצרנית הרכב "קרייזלר אוסטרליה" (Chrysler Australia), באוסטרליה, בין השנים 1966–1967.
ההילמן גאזל הייתה גרסה יוקרתית של ההילמן מינקס, סדרה 4.
מנוע ההילמן גאזל יוצר על ידי חברת סאנבים (Sunbeam).
חברת קרייזלר אוסטרליה

חברת קרייזלר אוסטרליה בע"מ היא יבואנית של קרייזלר, ג'יפ, דודג', פיאט ו- אלפא רומיאו לשוק הרכב האוסטרלי.
בעבר קרייזלר אוסטרליה פעלה כיצרנית רכב באוסטרליה, בין השנים 1951–1980.
דגמים

הילמן גאזל דה לוקס סלון -  (Hillman Gazelle De-Luxe Saloon)
הילמן גאזל  דה לוקס סלון אוטומט -  (Hillman Gazelle De-Luxe Saloon automatic)
מפרט טכני

בלמי דיסק (לוקהיד) מלפנים, בלמי תוף מאחור
מתלה קדמי עצמאי עם בולמי זעזועים טלסקופים
בדגם התמסורת הידנית - תאוצה 0-100 קמ"ש, 13.3 שניות
בדגם התמסורת האוטומטית - תאוצה 0-100 קמ"ש, 14.9 שניות
תמונות

הילמן גאזל
הילמן גאזל
הילמן גאזל
ראו גם

הילמן מינקס
הילמן סופר מינקס
הילמן הסקי
הילמן הנטר
לקריאה נוספת

קטלוג הילמן גאזל
הילמן גאזל - תמונות והסבר
חוברת 1966 - הילמן גאזל
הלוח הלבנטיני

הלוח הלבנטיני (אינו מסומן) בצפון-מזרח הלוח האפריקאי נושק ללוח הערבי
צילום לוויין של נאס"א שבו נראה מערך הלוחות: הלוח האפריקאי (למטה), הלוח הלבנטיני (במרכז) והלוח הערבי (למעלה)
הלוח הלבנטיני או תת-הלוח ישראל וסיני הוא חלק מהלוח האפריקאי ומחובר אליו ברצועה צרה בצפון תעלת סואץ. ממזרח גובל הלוח הלבנטיני בלוח הערבי לאורך חלקו הצפוני של השבר הסורי-אפריקאי: מפרץ אילת, הערבה ובקעת הירדן.
תחילה היו שני הלוחות – הערבי והלבנטיני – חלק מהלוח האפריקאי. בשלב ראשון נע הלוח הערבי צפונה והתנתק כמעט במלואו מהלוח האפריקאי במהלך השבירה האריתריאית כשחלקו המערבי – הלוח הלבנטיני – נותר מחובר בחלקו ללוח האפריקאי. שבירה זו גרמה לפתיחתו של ים סוף בדרומו של הלוח הערבי.
בשלב השני חלה השבירה הלבנטינית לאורך השבר הסורי-אפריקאי, שגרמה להפרדת הלוח הלבנטיני מן הלוח הערבי ולפתיחתו של מפרץ אילת בגבול הדרומי בין שני הלוחות. גבול זה מועד לרעידות אדמה עקב תזוזה מהירה יותר צפונה של הלוח הערבי ביחס ללוח הלבנטיני.
למעשה, שלושת הלוחות נעים כולם צפונה, אך הלוח הערבי נע מהר יותר. קצב התזוזה שלו כיום יחסית ללוח הלבנטיני הוא כסנטימטר בשנה. חישוב מראה כי בעוד כמה מיליוני שנים יתהווה בגבולה המזרחי של ארץ ישראל אוקיינוס.
הערות שוליים

↑  Ned H. Greenwood, "The Sinai: a physical geography"
↑  והארץ נוע תנוע
| טקטוניקת הלוחות |
| --- | --- | --- |
| לוחות | הלוח הערבי • הלוח האפריקאי • הלוח האירואסייתי • הלוח הלבנטיני • הלוח האנטולי • הלוח ההודי • הלוח האוסטרלי • הלוח האנטארקטי • הלוח הצפון-אמריקאי • הלוח הדרום-אמריקאי • הלוח הפסיפי • הלוח הקריבי • לוח סקוטיה • לוח נסקה • לוח קוקוס  • לוח גורדה • לוח חואן דה פוקה • הלוח הפיליפיני • הלוח האדריאטי • לוח אוחוצק • לוח אוקינאווה • הלוח האמורי • לוח יאנגצה |  |
| העתקים ובקעים | הבקע הסורי-אפריקני • העתק סן אנדראס • העתק המלכה שארלוט • ההעתק הצפון אנטולי • ההעתק המזרח אנטולי  • משולש עפר • הרכס המרכז-אטלנטי |  |
| שקעים אוקייניים | שקע טונגה • שקע מריאנה • שקע קוריל-קמצ'טקה • שקע יפן • שקע ננקאי • שקע אוקינאווה • שקע ריוקיו |  |
| גאולוגיה של ישראל |
| --- | --- | --- |
| כללי | הבקע הסורי-אפריקני • הלוח הלבנטיני • הקשת הסורית • אגם עובדיה • ימת הלשון • מצוק ההעתקים |  |
| צפון | גאולוגיה של הכרמל • גאולוגיה של הגולן • שדה א-שמה • שקע הבזלת של דלתון • אקוויפר החרמון • הר הגלבוע • קרן עין גב • מחצבות חפציבה • פארק הסלעים |  |
| מרכז | אקוויפר ההר • אקוויפר החוף • בורג' אל-מלח • חמאם אל-מליח  • מדבר יהודה |  |
| דרום | מכתשים בנגב • קיר האמוניטים • קניון באר שבע-עזה • בקעת תמנע • הקניון האדום • הרי אילת • השילד הערבו-נובי • לשון ים המלח |  |
לערכים נוספים
הילמן הנטר

| --- | --- |

Hillman Hunter
 מאפיינים כלליים
 נקרא גם:  Chrysler Hunter (בין השנים 1976–1979)
 יצרן:  (Hillman (Rootes Group
 שנות ייצור:  1966-1979
 הרכבה:  בריטניה בריטניה  אוסטרליה אוסטרליה (1967-1968)  איראן איראן (Paykan Hillman Hunter) (משנת 1966)
 מודל קודם:  הילמן מינקס 
 אורך:  4,343 מ"מ
 רוחב:  1,600 מ"מ
 גובה:  1,422 מ"מ
 משקל:  953 ק"ג
 בסיס גלגלים:  2,489 מ"מ
 מפרט טכני
 מנוע:  4 צילינדרים, 1,496 סמ"ק המפיק 63 כ"ס (מנוע הנעה אחורית)  4 צילינדרים, 1,725 סמ"ק המפיק 72 כ"ס
 הילוכים:  תמסורת ידנית - 4 מהירויות + אוברדרייב  אופציה: תמסורת אוטומטית מסוג (Borg-Warner) 3 מהירויות  אופציה: תמסורת אוטומטית מסוג (Borg-Warner) 4 מהירויות
 מהירות מרבית:  145 קמ"ש (למנוע 1,725 סמ"ק)
 
הילמן הנטר (באנגלית: Hillman Hunter) היא מכונית משפחתית, שיוצרה על ידי חברת הילמן הבריטית בין השנים 1966–1979.
הילמן

חברת הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנתה את Rootes ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976.
היסטוריה

משנת 1967 כאשר חברת קרייזלר השתלטה על חברת "הילמן" הדגם היה קרוי "קרייזלר הנטר" (באנגלית: "Chrysler Hunter").
בין השנים 1967–1968 יוצר דגם ה"הילמן הנטר" באוסטרליה
באיראן יוצר דגם ה"הילמן הנטר" על ידי חברת "Paykan", תחת השם "Paykan Hillman Hunter ", משנת 1966. בנוסף יוצרה גרסת טנדר של הדגם.
דגם ה"הילמן הנטר" יוצא לדרום אפריקה וישראל.
תאוצת "הילמן הנטר" (מנוע 1,725 סמ"ק) מ-0 - 97 קמ"ש היא 15.1 שניות.
דגמי המכונית המשפחתית מסוג פאיקאן (Paykan), אשר יוצרו באיראן בין השנים 1967–2005 התבססו על דגם ה-"הילמן הנטר".
דגמי זינגר וולוג (דור שני, אשר יוצרו בין השנים 1967-1970, הדגם היה קרוי: "ניו וולוג") התבססו על דגם "הילמן הנטר".
תצורות

משפחתית - 4 דלתות
סטיישן
דגמים (משנת 1970)

DL (דה-לוקס, מנוע 1,496 סמ"ק)
GL (מנוע 1,725 סמ"ק)
Super (מנוע 1,725 סמ"ק)
Topaz - משנת 1975, (יוצר במספר מוגבל של יחידות)
תמונות

הילמן הנטר 1,725 סמ"ק, שנת 1967
הילמן הנטר סטיישן
הילמן הנטר - סטיישן, שנת 1976
הילמן הנטר, שנת 1975
הילמן הנטר, 1,725 סמ"ק
הילמן הנטר, שנת 1973
קרייזלר הנטר, שנת 1979
קרייזלר הנטר, שנת 1979
הילמן הנטר (יוצר באוסטרליה), שנת 1970 - מבט לתא הנהג
הילמן הנטר סטיישן (יוצר באוסטרליה)
הילמן הנטר (יוצר באוסטרליה)
פייקאן (פייקאן הילמן הנטר) (יוצר באיראן)
פייקאן (פייקאן הילמן הנטר) (יוצר באיראן)
פרסומת לפייקאן (פייקאן הילמן הנטר) (שנת 1971 איראן)
ראו גם

הילמן ויזארד
הילמן מינקס
הילמן סופר מינקס
הילמן אימפ
הילמן גאזל
הילמן הסקי
הערות שוליים

↑  פיתוח הילמן הנטר Development of the Hillman Hunter cars - Rootes-Chrysler
↑  הילמן הנטר  niquecarsandparts
↑  הילמן הנטר אוסטרליה Australian Hunter Mini-History
↑  הילמן הנטר באיראן  Iran bids farewell to Hillman Hunter
הלא נודע (אלבום)

הלא נודע הוא אלבומו השישי של דני סנדרסון, שיצא באוגוסט 1997.
רקע

הלא נודע התאפיין ב"חזרה למקורות" - סגנון רוקנ'רול קלאסי משנות השישים, כששיר הנושא הופך לאחד הלהיטים הגדולים של הרוק הישראלי בשנות התשעים ומלווה בווידאו-קליפ מושקע.
אלבום זה מכיל שירים מסגנונות שונים: מרוקנ'רול, שבולט בשיר "אמרתי לה לבוא", דרך מוזיקה ערבית, שהופיעה ב"שובו של התמנון" ועד לדקלום, שהופיע בשיר "שיט בנהר קינג ג'ורג'".
הקטע האינסטרומנטלי "שובו של התמנון", שמאופיין במוזיקה ערבית, מזכיר מאוד את היצירה "התמנון האיטר" שכתב סנדרסון בשנות ה-70 וביצעה להקת כוורת באלבומה פוגי בפיתה, ושמו מתייחס לכך בהתאם. זהו האלבום הראשון שבו משתף סנדרסון פעולה עם הגיטריסט כפיר בן ליש, שמלווה אותו עד היום.
רוב המבקרים (ובהם יואב קוטנר) תיארו את האלבום כאלבום הטוב ביותר שסנדרסון יצר[דרוש מקור]. סנדרסון עצמו אומר כי זהו האלבום שהכי עיצב אותו מבחינה מוזיקלית[דרוש מקור].
רשימת השירים

כל השירים נכתבו והולחנו על ידי דני סנדרסון.
| הלא נודע> מס' | הלא נודע> שם | הלא נודע> משך | הלא נודע>  | הלא נודע>  | הלא נודע>  | הלא נודע>  | הלא נודע>  | הלא נודע>  | הלא נודע>  |
| --- | --- | --- | --- | --- | --- | --- | --- | --- | --- |
| 1. | הלא נודע  | 3:41 |  |  |  |  |  |  |  |
| 2. | בחורות מכוניות וערבי שישי  | 3:08 |  |  |  |  |  |  |  |
| 3. | אמרתי לה לבוא  | 3:28 |  |  |  |  |  |  |  |
| 4. | אנשים זהב  | 3:13 |  |  |  |  |  |  |  |
| 5. | שלו לעולמים  | 3:52 |  |  |  |  |  |  |  |
| 6. | סמי תרגע  | 4:23 |  |  |  |  |  |  |  |
| 7. | שובו של התמנון  | 3:06 |  |  |  |  |  |  |  |
| 8. | אני שבוי  | 3:47 |  |  |  |  |  |  |  |
| 9. | מחט אל הלב  | 3:48 |  |  |  |  |  |  |  |
| 10. | למה עכשיו?  | 2:25 |  |  |  |  |  |  |  |
| 11. | לקלק  | 2:54 |  |  |  |  |  |  |  |
| 12. | מגדלור  | 4:03 |  |  |  |  |  |  |  |
| 13. | שיט בנהר קינג ג'ורג'  | 3:57 |  |  |  |  |  |  |  |
| משך כולל: | משך כולל: | 45:45 |  |  |  |  |  |  |  |
משתתפים > נגנים

תופים: איגי דיין
כלי הקשה (הלא נודע, בחורות מכוניות וערבי שישי, אנשים זהב, שלו לעולמים, שובו של התמנון, מחט אל הלב, שיט בנהר קינג ג'ורג'), ברכיים (למה עכשיו): זהר פרסקו
גיטרה בס: אריה וולניץ
גיטרות: נושי פז
גיטרות, פנדר רודס ("אני שבוי"): דני סנדרסון
קלידים ופרפיזה (לקלק): עמית הראל
שירה ("שלו לעולמים" ושיט בנהר קינג ג'ורג): רוית הראל
קולות: כפיר בן ליש, עמית הראל, איגי דיין, יהודה עדר, ליאור מזרחי ודני סנדרסון.
קנון (שובו של התמנון): אברהם סלמן
כינור (שובו של התמנון): זבדה אליאס
משתתפים > הפקה

עיבודים והפקה מוזיקלית: דני סנדרסון
ייעוץ אמנותי: יהודה עדר
הקלטות ומיקס: מני בז'רנו
הוקלט ובושל באולפני טריטון, 1997
עוזרי טכנאי: ליאור מזרחי, גולן צרפתי
עריכה דיגיטלית: חיים גוזלי, מאסטר דיסק, 1997
מפיק: חיים שמש
הפקה: דנה קמינסקי ונעמה קרן
הורסט אקל

הורסט אקל (בגרמנית: Horst Eckel;‏ 8 בפברואר 1932 – 3 בדצמבר 2021) היה כדורגלן גרמני ששיחק בפ.צ. קייזרסלאוטרן ובנבחרת גרמניה המערבית בעמדת הקשר. זכה עם גרמניה המערבית במונדיאל 1954.
קריירת מועדונים

אקל נולד בפוגלבאך שבגרמניה. הוא שיחק החל מגיל 15 בפ.צ. קייזרסלאוטרן, ושיתף פעולה בהתקפה עם האחים פריץ ואלטר ואוטמר ואלטר, בימיה המפוארים של הקבוצה בשנות ה-50 של המאה ה-20. אקל זכה עם קייזרסלאוטרן באליפות גרמניה בכדורגל 1951 לאחר ניצחון בגמר על פרויסן מינסטר בתוצאה 2-1, כאשר במהלך הטורניר הבקיע שישה שערים והוכתר כמלך השערים בצוותא עם שלושה כדורגלנים נוספים. אקל זכה עם קייזרסלאוטרן גם באליפות גרמניה בכדורגל 1953 לאחר ניצחון 4-1 בגמר על שטוטגרט. באליפות גרמניה בכדורגל 1954 הגיעו אקל וקייזרסלאוטרן עד הגמר, בו הובסו 5-1 על ידי הנובר 96, כאשר אקל הבקיע את שער הכבוד לקייזרסלאוטרן. גם באליפות גרמניה בכדורגל 1955 נחלו אקל וקייזרסלאוטרן מפח נפש, כאשר הפסידו בגמר 4-3 לרוט-וייס אסן. אקל המשיך לשחק בקייזרסלאוטרן עד לשנת 1960, ועזב את המועדון לאחר שערך 213 הופעות בהן הבקיע 64 שערים. באותה שנה חתם אקל במועדון רוכלינג פולקלינגן, שם שיחק עד לפרישתו בשנת 1966.
קריירה בינלאומית

אקל החל לשחק בנבחרת גרמניה המערבית בשנת 1952. במוקדמות מונדיאל 1954 אקל היה השחקן הראשון בהיסטוריית כדורגל הנבחרות שהוחלף במהלך משחק, כאשר הוחלף בניצחון 3-0 על נבחרת סארלנד. עם זאת, החילופים הותרו באופן רשמי רק בשנת 1958. בשנת 1954 השתתף אקל עם הנבחרת במונדיאל 1954, שם שיחק כקשר באגף ימין, ונהנה משיתוף פעולה עם חבריו לקייזרסלאוטרן האחים ואלטר ועם הנס שפר, הלמוט ראן ומקס מורלוק. אקל וגרמניה המערבית הפסידו בשלב הבתים 8-3 לנבחרת הונגריה, ונפגשו עמה שוב במשחק גמר מונדיאל 1954 בעיר ברן שבשווייץ. הונגריה הובילה 2-0 בשלב מוקדם, אך גרמניה המערבית הפכה את התוצאה ל-3-2 וזכתה במונדיאל, במשחק שמכונה "הנס של ברן". בשנת 1958 השתתף אקל עם גרמניה המערבית במונדיאל 1958. אקל וגרמניה המערבית הגיעו לחצי הגמר, בו הפסידו 3-1 למארחת הטורניר נבחרת שוודיה, ובמשחק על המקום השלישי הובסו 6-3 על ידי נבחרת צרפת. משחק זה היה ה-32 והאחרון של אקל במדים הלאומיים.
לאחר הפרישה

אקל עבד לאחר פרישתו כעובד ייצור וכמורה.
בשנת 2003 ייעץ אקל לבמאי הגרמני זונקה וורטמן, שביים את הסרט "הנס של ברן" על גמר מונדיאל 1954.
בשנת 2017, עם פטירתו של הנס שפר, הפך אקל לכדורגלן האחרון שנשאר בחיים מהסגל של נבחרת גרמניה המערבית שזכה במונדיאל 1954, וכן מהשחקנים שהשתתפו בגמר הטורניר (כולל שחקני נבחרת הונגריה).
אקל, שהיה האחרון שנותר בחיים מבין זוכי מונדיאל 1954, נפטר ב-3 בדצמבר 2021.
הילמן סופר מינקס

| --- | --- |

Hillman Super Minx
 מאפיינים כלליים
 יצרן:  (Hillman (Rootes Group
 שנות ייצור:  1961–1967
 הרכבה:  בריטניה בריטניה  אוסטרליה אוסטרליה  ניו זילנד ניו זילנד  דרום אפריקה דרום אפריקה
 מודל קודם:  סנבים מינקס (1956–1967)
 מודל אחריו:  ניו מינקס (1967–1970)  הילמן הנטר (1967–1979)
 חברת אם:  Rootes Group
 מרכב:  4 דלתות, מכונית משפחתית
 פלטפורמה:  הילמן מינקס
 אורך:  4,191 מ"מ
 רוחב:  1,595 מ"מ
 גובה:  1,473 מ"מ
 משקל:  1,074 ק"ג
 בסיס גלגלים:  2,565 מ"מ
 מפרט טכני
 מנוע:  4 צילינדרים, 1,592 סמ"ק המפיק 46 כ"ס, (1961–1965), 1,725 סמ"ק המפיק 60 כ"ס ו-63 כ"ס (1965–1967), תאוצה 0–100 קמ"ש – 21,6 שניות
 הילוכים:  תמסורת ידנית – 5 מהירויות, משנת 1962 – תמסורת אוטומטית – כאופציה
 מהירות מרבית:  128.7 קמ"ש
 קשר:  הילמן מינקס
הילמן סופר מינקס
הילמן סופר מינקס, (באנגלית: Hillman Super Minx) היא מכונית משפחתית בינונית שיוצרה על ידי יצרנית הרכב הבריטית הילמן, בין השנים 1961–1971. הילמן סופר מינקס היה דגם מוגדל של דגם ההילמן מינקס. ההילמן סופר מינקס יוצרה בבריטניה, אוסטרליה וניו זילנד.
מחיר היחידה של דגם הילמן סופר מינקס בהשקתה היה 854 לירות שטרלינג בבריטניה. מחיר דגם ההילמן מינקס סופר בבריטניה בשנת 1966, היה 911 לירות שטרלינג.
הילמן

הילמן הוא רכב בריטי שיצרה חברת רכב מנועיים הילמן. הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנה את Rootes וקנה את ארבעים האחוזים של בעלי המניות בהאמבר. לסמל המסחרי המשיך לשמש תחת קרייזלר עד שנת 1976.
גרסאות

4 דלתות - סדאן
5 דלתות - סטיישן
2 דלתות - קבריולה
גרסאות > מאפיינים

בלמים - בלמי תוף
משנת 1962 - בולמי דיסק מלפנים
משנת 1962 - מושבים בודדים בחזית - אופציה
ידית תיבת ההילוכים - מחוברת למוט ההגה
גרסאות > מודלים הקשורים להילמן סופר מינקס באמצעות חברת האם Rootes Group

זינגר וולוג (דור ראשון, אשר יוצר בין השנים 1961-1967)
Humber Vogue Series III
Humber 90 Saloon
Sunbeam Rapier
תמונות

הילמן סופר מינקס, שנת 1965
הילמן סופר מינקס
הילמן סופר מינקס - קבריולט
הילמן סופר מינקס - קבריולט
הילמן סופר מינקס, סטיישן, שנת 1966
הילמן סופר מינקס, סטיישן, שנת 1966
הילמן סופר מינקס, 1963
ראו גם

הילמן ויזארד
הילמן מינקס
הילמן אימפ
הילמן גאזל
הילמן הנטר
הילמן הסקי